Lui Adamik

Lui Adamik () — Sloven əsilli amerikalı yazıçı və tərcüməçi.

 Bioqrafiyası 
Adamik müasir Sloveniya ərazisində, Qrosuple şəhərində anadan olub.  Kəndli ailəsinin böyük oğlu olduğu üçün şəhər məktəbində düzgün təhsil almayıb. 1909-cu ildə Lyublyanada tam orta məktəbə daxil olub.
Təhsilinin üçüncü ilində gizli bir cəmiyyətə qoşulmuşdu.Bu cəmiyyət Avstriya-Macarıstanın Cənubi Slavyan bölgələrində geniş yayılmış Yuqoslaviya millətçi hərəkatı ilə bağlı yaradılmış bir cəmiyyət idi. 1913-cü ilin noyabrında Adamik nümayişdə iştirak etdi, həbs olundu və məktəbdən qovuldu.Bununla da onun imperiyanın hər hansı ali təhsil müəssisəsinə daxil olması da qadağan edilmişdi. Yazıçı, Lyublyana Cizvit Məktəbinə təyin olundu, lakin o, heç vaxt bu məktəbə gedə bilmədi.Funk, C. E. (1936) What's the Name, Please? : A guide to the correct pronunciation of current prominent names, Funk & Wagnalls Company, Digitized February 12, 2010
Adamik 31 dekabr 1913-cü ildə 14 yaşında olarkən ABŞ-a mühacirət etdi. O, əvvəlcə Kaliforniyanın San Pedro şəhəri yaxınlığındakı Xorvatiya kommunasında məskunlaşdı. Daha sonra 1918-ci ildə vətəndaşlıq aldı. Əvvəlcə fəhləlik etməyə başladı, sonra Nyu-Yorkda çıxan Sloveniyanın “Millətin səsi” qəzetinə işə daxil oldu. Birinci Dünya Müharibəsində Qərb Cəbhəsində Amerika Ordusunun tərkibində döyüşdü. Müharibədən sonra isə jurnalist kimi çalışmağa və yazmağa başladı.
Adamikin əsərlərinin mövzusu Sloveniyadakı kəndli həyatından, eləcə də onun ABŞ-da fəhlə həyatı ilə bağlı təəssüratlarından qaynaqlanır. Yazıçı 1934-cü ildə  nəşr olunan  "Doğmaların qayıdışı" əsəri ilə Amerikada tanınmağa başladı. Qısa zamanda bestsellerə çevrilən və Yuqoslaviya kralı I Aleksandrın rejiminə ünvanlanmış bu kitabı yazıçıya böyük şöhrət qazandırdı. 
1932-ci ildə o, nüfuzlu bir qrant aldı. İkinci Dünya müharibəsi illərində yazıçı Yuqoslaviya azadlıq hərəkatını dəstəkləmişdi. 1949-cu ildən Sloveniya Elmlər və İncəsənət Akademiyasının müxbir üzvü idi.
1940-cı illərdən başlayaraq Adamik jurnal redaktoru vəzifəsində çalışıb.

 Ölümü 
Getdikcə pisləşən səhhətindən yorulan Adamik 4 sentyabr 1951-ci ildə Milfordda, Nyu Cersidəki evində özünü güllələdi. Onun ölümü Yuqoslaviya tarixində siyasi gərgin bir dövrdə baş vermişdi.  Ona görə də mətbuatda onun ölümünün Balkan ekstremistləri tərəfindən təşkil oluna biləcəyi ilə bağlı fərziyyələr irəli sürüldü, lakin bu şayiələrin təsdiqi dərc olunmadı.

 Biblioqrafiyası 
 Dynamite: The Story of Class Violence in America (1931)
 Laughing in the Jungle: The Autobiography of an Immigrant in America (1932)
 The Native’s Return: An American Immigrant Visits Yugoslavia and Discovers His Old Country (1934)
 Grandsons: A Story of American Lives (1935)
 Cradle of Life: The Story of One Man’s Beginnings (1936)
 The House in Antigua (1937)
 My America (1938)
 Two-Way Passage (1941)
 My Native Land (1943)
 Dinner at the White House (1946)
 The Eagle and the Root (1950)

 İstinadlar 

Kateqoriya:XX əsr ABŞ yazıçıları
Kateqoriya:XX əsrin ABŞ romançıları
Kateqoriya:ABŞ kişi romançıları
Kateqoriya:ABŞ tərcüməçiləri
Kateqoriya:ABŞ jurnalistləri